Lewenslank ná 12-jarige se verkragting | Maroela Media
Die polisiekommissaris in Limpopo, lt.genl. Thembi Hadebe, het die lewenslange tronkstraf verwelkom wat 'n 43-jarige man Dinsdag opgelê is vir die verkragting van 'n 12-jarige meisie.
Die streekhof in Mahwelereng het bepaal dat die man op 8 Augustus 2019 omstreeks 16:00 die meisie verkrag het toe sy by sy huis in Mapela buite Mokopane (Potgietersrus) aangeklop het om water te vra, sê Malesela Ledwaba, woordvoerder van die polisie.
"Die saak is toegeken aan sers. Khomotso Rammutla van die Mokopane-eenheid vir gesinsgeweld, kinderbeskerming en seksuele oortredings. Deur 'n deeglike ondersoek is die beskuldigde 'n maand later, op 23 September 2019, in hegtenis geneem. Hy was sedertdien in aanhouding."
Hadebe meen dié tipe vonnisse stuur 'n sterk boodskap dat die polisie toegewyd is om sulke oortreders agter tralies te kry.
Hoekom neem dit meer as 2 jaar om te vonnis? Seker telkens weer uitgestel.
en na 3 maande word hy vrygelaat op menslikheids redes agv terminale siekte soos Schabir en Zoempie…Knip dit wat pla eerder af en los hom vir die boendoe hof.